b'\n_START_ARTICLE_\nEmmy Sonnemann\n_START_SECTION_\nBakgrunn\n_START_PARAGRAPH_\nSonnemann var datter av en rik kj\xc3\xb8pmann i Hamburg, som den yngste av fem barn, og fikk skueaspillerutdannelse hos Leopold Jessner i Hamburg. Hun arbeidet som skuespiller i Hamburg, M\xc3\xbcnchen, Wien, Stuttgart og ved nasjonalteatret i Weimar. _NEWLINE_Hun ble Emmy K\xc3\xb6stlin da hun i 1916 giftet seg med skuespilleren Karl K\xc3\xb6stlin, men de ble senere skilt.\n_START_SECTION_\nEkteskap med Hermann G\xc3\xb6ring\n_START_PARAGRAPH_\nSonnemann var gift med Hermann G\xc3\xb6ring i \xc3\xa5rene 1935 til 1946. Da de giftet seg var Adolf Hitler til stede som forlover. G\xc3\xb6ring og Sonnemann fikk datteren Edda sammen, f\xc3\xb8dt 2. juni 1938. _NEWLINE_Emmy G\xc3\xb6ring fungerte som Hitlers vertinne ved en rekke offisielle sammenhenger i tiden fram til andre verdenskrig. Som hustru til en av Tysklands rikeste og mektigste menn, n\xc3\xb8t hun en sjelden luksustilv\xc3\xa6relse til langt inn i krigen og tilbrakte tiden p\xc3\xa5 ektemannens slott og herskapsboliger i \xc3\x98sterrike, Tyskland og Polen. Hun var en av de store mottakerne av kunst som ble konfiskert av nazistene fra j\xc3\xb8der og andre de ans\xc3\xa5 som sine fiender. Datterens f\xc3\xb8dsel ble feiret ved at mannen beordret 500 fly fra Luftwaffe til \xc3\xa5 fly over Berlin. _NEWLINE_Etter andre verdenskrig ble Emmy Sonnemann d\xc3\xb8mt for sin kontakt med det nazistiske styret til et \xc3\xa5rs fengsel, samt yrkesforbud ved film og teater i fem \xc3\xa5r, samt at 30\xc2\xa0% av hennes eiendommer ble konfiskert._NEWLINE_Da ektemannen d\xc3\xb8de i N\xc3\xbcrnberg bodde hun og datteren i en rom roms hytte uten innlagt vann eller elektrisitet, og hun eide kun to kjoler. Da hun ble l\xc3\xb8slatt, fikk hun tak i en nybygget leilighet i Berlin, hvor hun bodde resten av livet.'